Blackbolbus

se Systematisk inndeling

Blackbolbus er en slekt av biller som hører til gruppen skarabider (Scarabaeoidea).

 Utseende 
Middelsstore, brede og høyt hvelvede, blanke, gulbrune eller rødbrune tordivler. Hos denne slekten har hannene av noen arter horn på pronotum. Hodet er stort og bredt, gjerne med to horn på snuten hos hannen. Pronotum er bredt, rundet, hos hannen med en bred uthuling i midten foran og ofte et horn eller en pigg på hver side av denne uthulingen, noen ganger også med et mindre par pigger rett bak uthulingen. Hunnen mangler hornene på hode og pronotum. Dekkvingene er hvelvede med fine punktstriper. Beina er kraftige gravebein, leggene krumme, på forbeina med butte tenner langs nesten hele ytterkanten, ikke bare i spissen.

 Levevis 
I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

 Utbredelse 
Slekten er utbredt i Australia, hovedsakelig i den sørøstlige delen (South Australia, Victoria, New South Wales og det sørlige Queensland).

 Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Bolboceratidae Laporte de Castelnau, 1840
 stammen Bolboceratini Mulsant, 1842
 Slekten Blackbolbus Howden & Cooper, 1977
 Blackbolbus augustus Howden, 1985
 Blackbolbus bispinicollis (Lea, 1919)
 Blackbolbus brittoni Howden, 1985
 Blackbolbus carnabyorum Howden, 1985
 Blackbolbus contextus (Lea, 1916)
 Blackbolbus denticollis (MacLeay, 1873)
 Blackbolbus echinicollis Howden, 1985
 Blackbolbus falcatus Howden, 1985
 Blackbolbus frontalis (Guérin-Ménéville, 1838)
 Blackbolbus fucinus Howden, 1985
 Blackbolbus furcaticollis Howden, 1985
 Blackbolbus goldingorum Howden, 1993
 Blackbolbus hollowayorum Howden, 1985
 Blackbolbus hoplocephalus (Lea, 1916)
 Blackbolbus incertus Howden, 1985
 Blackbolbus inconsuetus (Lea, 1915)
 Blackbolbus incus Howden, 1993
 Blackbolbus inopinus Howden, 1985
 Blackbolbus insolitus Howden, 1985
 Blackbolbus kalbarriensis Howden, 1985
 Blackbolbus lunatus Howden, 1985
 Blackbolbus matthewsi Howden, 1985
 Blackbolbus multifidus Howden, 1985
 Blackbolbus orarius Howden, 1993
 Blackbolbus puncticollis (MacLeay, 1873)
 Blackbolbus quadricornis (Klug, 1843)
 Blackbolbus quinquecavus Howden, 1985
 Blackbolbus rostratus Howden, 1985
 Blackbolbus rugosicollis Howden, 1985
 Blackbolbus taurus (Westwood, 1848)
 Blackbolbus yunaensis Howden, 1985

 Kilder 
 Bolboceratidae på Tree of Life Web Service
 Atlas of Living Australia - Blackbolbus 

 Eksterne lenker 
 Bildegalleri



Kategori:Bolboceratidae
Kategori:Australias insekter
Kategori:Biller formelt beskrevet i 1977
Kategori:Dyr formelt beskrevet av Henry Fuller Howden
Kategori:Dyr formelt beskrevet av J B Cooper